ตกขาวปนเลือดสีชมพูเพิ่งเป็นค่ะรู้สึกเหมือนประจำเดือนไหลแต่ไม่ใช่ค่ะเป็นตกขาวสีชมพูอ่อนๆและคัดเต้านมมาเป็นอาทิตย์แล้วค่ะแบบนี้มีโอกาสท้องมั้ยค่ะหรือว่าเป็นโรคอะไรรึปล่าวค่ะ.รบกวนตอบหน่อยค่ะ#ปล.ลองตรวจครรภ์แล้วยังไม่ขึ้น2ขีดค่ะมีโอกาสท้องไหมค้ะ
สวัสดีค่ะ อาการตกขาวสีชมพู อาจเป็นตกขาวที่เกิดจากมีเลือดปน ซึ่งสาเหตุ อาจเกิดจาก1. การมีเลือดออกกะปริดกะปรอย ซึ่งอาจเป็นผลข้างเคียงจากการใช้ยาคุมกำเนิด ยาฉีดคุมกำเนิด ยาฝังคุมกำเนิด หรือมีความผิดปกติต่างๆ เช่น มีติ่งเนื้อที่ปากมดลูก ติ่งเนื้อในโพรงมดลูก เยื่อบุโพรงมดลูกหนาตัว มะเร็งเยื่อบุโพรงมดลูกมะเร็งปากมดลูกรังไข่ทำงานผิดปกติ เป็นต้น2. ติดเชื้อต่างๆ ในช่องคลอด เช่น เชื้อรา เชื้อแบคทีเรีย เชื้อปรสิต3.ผลจากการตั้งครรภ์ เช่นเป็นเลือดล้างหน้าเด็กซึ่งจะเกิดขึ้นในช่วง 6-12 วันหลังจากวันตกไข่ แต่จะเป็นอยู่เพียงแค่ 1-2 วัน หากนานเป็นสัปดาห์ จึงไม่น่าใช่หรืออาจเกิดจากความผิดปกติของการตั้งครรภ์ เช่น แท้งคุกคาม ท้องนอกมดลูก เป็นต้น แต่อาการจะเกิดตามหลังอการขาดประจำเดือนไปแล้ว และหากได้ลองตรวจหาการตั้งครรภ์แล้วพบขึ้นเพียงขีดเดียว ก็ไม่น่าใช่เกิดจากการตั้งครรภ์ดังนั้นหาก ยังคงมีตกขาวสีชมพู หรือมีเลือดออกกะปริดกะปรอย ประจำเดือนผิดปกติ หรือมีตกขาวที่มีสีผิดปกติอื่นๆ มีกลิ่นเหม็นผิดปกติ ควรไปพบสูติ-นรีแพทย์เพื่อตรวจหาสาเหตุนะคะ